मांगों को लेकर जिला कमेटी की मीटिंग 6 को
गोहाना | जलापूर्तिविभाग कार्यालय में हरियाणा गर्वमेंट पीडब्ल्यूडी मैकेनिकल वर्करज यूनियन के पदाधिकारियों की गुरुवार को मीटिंग हुई। मीटिंग में 6 मार्च को जिला कार्यकारिणी की होने वाली मीटिंग को लेकर चर्चा की गई। संगठन के जिला प्रधान जयभगवान गहलावत ने मीटिंग की अध्यक्षता की।
उन्होंने कहा कि कर्मचारी लंबे समय से मांगों को लेकर संघर्ष कर रहे हैं। इसके बावजूद भी सरकार उनकी मांगों को अनदेखा कर रही है। इससे कर्मचारियों में रोष बढ़ रहा है। चुनावों के समय नेताओं ने कर्मचारियों को पंजाब के समान वेतन देने, कच्चे कर्मचारियों को पक्का करना आदि वायदें किए थे। चुनावों के बाद नेता अपने सभी वायदों को भूल गए। वहीं विभागों में कर्मचारियों की छंटनी करनी शुरू कर दी। विभिन्न विभागों में कर्मचारियों के हजारों पद रिक्त पड़े हैं। इन पदों को ठेकेदारी प्रथा द्वारा भरने का काम किया जा रहा है। इससे विभागों में निजीकरण को बढावा मिल रहा है। कर्मचारियों ने सरकार से विभागों में नियमित कर्मचारियों की नियुक्ति करने और पंजाब के समान वेतन दिए जाने की मांग की। इस मौके पर राजबीर, रमेश, रणधीर कुंडू, सुरेंद्र, राजपाल, ईश्वरदत्त शर्मा, हरिराम, रोहताश, परमजीत उपस्थित थे।
hin_Deva hin_Deva hin_Deva